ભાજપાના પ્રદેશ અધ્યક્ષ જીતુ વાઘાણીએ પાટીદારોને કોંગ્રેસના પીઠ્ઠુ કહ્યા હોવાનો વિપક્ષી નેતા પરેશ ધનાનીએ લગાવેલ આરોપ અંગે વાઘાણીએ સ્પષ્ટતા કરતાં વડોદરામાં કહ્યુ હતુ કે મેં પાટીદાર સમાજને ક્યારેય કોંગ્રેસના પીઠ્ઠુ કહ્યા નથી. કોંગ્રેસ આ બાબતે જુઠ્ઠાણું ફેલાવી રહી છે. હું ખુલ્લી ચેલેન્જ આપુ છું કે, જો મેં પાટીદાર સમાજને કોંગ્રેસના પીઠ્ઠુ કહ્યા હોય તો ઓડિયો, વીડિયો જેવા પુરાવા રજૂ કરે. જો તેઓ પુરાવા આપશે તો હું જાહેર જીવન છોડી દેવા તૈયાર છું.